
საქართველოს ეკონომიკური განვითარების მინისტრის 

2006 წლის 7 ივლისი 
ქ. თბილისი

„სახელმწიფო საკუთრებაში არსებული შენობა-ნაგებობების მოსარგებლის მიერ მესამე პირისათვის სარგებლობის უფლებით გადაცემაზე თანხმობის გაცემის შესახებ“ წესის დამტკიცების თაობაზე

საქართველოს კანონის „სახელმწიფო საკუთრებაში არსებული შენობა-ნაგებობების სარგებლობის უფლე​ბით გადაცემის შესახებ“ მე-5 მუხლის მე-2 პუნქტის „ბ“ ქვეპუნქტის საფუძველზე, ვბრძანებ:
1. დამტკიცდეს თანდართული წესი „სახელმწიფო საკუთრებაში არსებული შენობა-ნაგებობების მოსარგებ​ლის მიერ მესამე პირისათვის სარგებლობის უფლებით გადაცემაზე თანხმობის გაცემის შესახებ“.

 2. დაევალოს ადმინისტრაციულ დეპარტამენტს წინამ​დებარე ბრძანების დადგენილი წესით საკანონმდებ​ლო მაცნეში გამოქვეყნებისათვის შესაბამისი ღონისძიე​ბების გატარება.

 3. ბრძანება ძალაშია გამოქვეყნებისთანავე.

ნ. თურნავა

მინისტრის პირველი მოადგილე

წესი
სახელმწიფო საკუთრებაში არსებული შენობა-ნაგებობების მოსარგებლის მიერ მესამე პირისათვის სარგებლობის უფლებით გადაცემაზე თანხმობის გაცემის შესახებ


მუხლი 1. ზოგადი ნაწილი

1. ეს წესი შემუშავებულია საქართველოს სამოქა​ლაქო კოდექსისა და საქართველოს კანონის „სახელ​მწიფო საკუთრებაში არსებული შენობა-ნაგებობების სარ​გებლობის უფლებით გადაცემის შესახებ“ მოთ​ხოვ​ნე​ბის გათვალისწინებით და განსაზღვრავს სახელ​მწიფო საკუთრებაში არსებული შენობა-ნაგებობების (შემდგომში – შენობა-ნაგებობების) მოსარგებლის მიერ მესამე პირისათვის სარგებლობის უფლებით გადაცე​მა​ზე თანხმობის გაცემის პროცედურასა და პირობებს.

2. მოსარგებლის მიერ შენობა-ნაგებობების გადა​ცემა მესამე პირებისათვის ხორციელდება საქარ​თველოს კანონით „სახელმწიფო საკუთრებაში არსე​ბუ​ლი შენობა-ნაგებობების სარგებლობის უფლე​ბით გადაცემის შესახებ“ განსაზღვრული გადაცემის ფორმების შესაბამისად, ამ წესით დადგენილი პროცე​დურითა და პირობებით.

3. მესამე პირი, რომელსაც მოსარგებლის მიერ გადაეცემა შესაბამისი შენობა-ნაგებობები ან მათი ნაწილი, შეიძლება იყოს ნებისმიერი ფიზიკური ან იური​დი​ული პირი, რომელიც განაცხადებს თანხმობას მოსარგებლის მიერ შეთავაზებულ პირობებზე.


მუხლი 2. შენობა-ნაგებობების მოსარგებლის მიერ მესამე პირისათვის სარგებლობის უსფლებით გადაცემაზე თანხმობის გაცემის წესი და პირობები

1. შენობა-ნაგებობების მოსარგებლის მიერ მესამე პირისათვის შენობა-ნაგე​ბობე​ბის (ან მათი ნაწილის) სარგებლობის უფლებით გადაცემა დასაშვებია მხო​ლოდ საქართველოს ეკონომიკური განვითარების სამი​ნის​ტროსთან ან მის ტერიტორიულ ორგანოსთან შეთან​ხმებით.

2. შენობა-ნაგებობების მოსარგებლის მიერ მესამე პირი​სათვის სარგებლობის უფლებით შენობა-ნაგებო​ბების (ან მათი ნაწილის) გადაცემისათვის მოსარგებლე განცხადებით მიმართავს საქართველოს ეკონომიკური განვითარების სამინისტროს ან მის ტერიტორიულ ორგანოს.

3. განცხადებაში უნდა მიეთითოს ინფორმაცია სარგებლობაში გადასაცემი ქონების შესახებ შესაბამისი მახასიათებლებით, სარგებლობაში გადაცემის შესახებ სათანადო დასაბუთება, გადაცემის პირობები – ვადა, ქირის ოდენობა და სპეციფიკიდან გამომდინარე სხვა პირობები.

4. მოსარგებლის მიერ მესამე პირისათვის შენობა-ნაგებობების სარგებლობაში გადაცემის საფუძველს წარმოადგენს საქართველოს ეკონომიკური განვითარების სამინისტროს ან მისი ტერიტორიულ ორგანოს თანხმო​ბა, რომელიც გაიცემა მოსარგებლის მიერ განცხადებისა და სრულყოფილი ინფორმაციის (დოკუ​მენ​ტა​ციის) წარმოდგენიდან ერთი თვის ვადაში.

5. საქართველოს ეკონომიკური განვითარების სამინისტროს ან მისი ტერიტორიულ ორგანოს მიერ უარის თქმის საფუძველი შეიძლება იყოს – შენობა-ნაგებობების (ან მათი ნაწილის) სარგებ​ლობაში გადაცემის არასაკმარისი დასაბუთება, ქირის ოდენობა, სარგებლობაში გადაცემის ვადა და გადაცემის სხვა პირობები.

6. თანხმობის გაცემის შემთხვევაში, მოსარგებლესა და მესამე პირს შორის კანონმდებლობით დადგენილი წესით ფორმდება ხელშეკრულება.

